Levanger Høyre

Levanger Høyre er partiet Høyres organisasjon i Levanger kommune i Trøndelag fylke. Leder i partiorganisasjonen er Andreas Jenssen Hjelmstad, mens leder i kommunestyregruppen og varaordfører er Nina Bakken Bye.

Historie 
Ettersom kjøpstedene Trondheim og Levanger hadde valgt stortingsmenn sammen siden 1844, ble det ikke organisert noen egen konservativ forening i Levanger under statsrådssaken eller ved dannelsen av partiet Høyre i 1884. Valgpolitisk hørte Levanger til Grundlovsforeningen i Trondhjem. «Levanger liberal-konservative forening» nevnes første gang i forbindelse med stortingsvalget i 1909, som en av få Høyre-foreninger utenfor Østlandet. Levanger liberal-konservative forening skiftet i 1924 navn til «Levanger høire og frisindede venstres forening». I 1931 forsøkte de frisinnede å etablere seg som et mer selvstendig parti og gikk ut av fellesforeningen, som så ble hetende «Levanger høireforening». De frisinnede opprettet en egen forening, «Levanger frisindede folkeparti», ledet av ingeniørkaptein Anders Wilhelm Rosenlund. Partiene fortsatte et utstrakt valgsamarbeid. Frisinnede Folkeparti ble ikke reorganisert etter okkupasjonen, men gikk opp i Høyre.

Høyre og Frisinnede Venstre hadde en rekke ordførere i Levanger by: Paul Edvart Støre, Emanuel Aagaard, Otto Christian Hiorth, Hans Buck, Halfdan Harnoll, Anton Salberg, Ingvald Bleken, Arne Falstad, Lauritz Øyen, Valentin Rosenlund, Kaare Landfald og Reidar Strømsøe. Flere av dem var varamenn til Stortinget, og Arne Falstad møtte også fast på Stortinget fra juni 1932 og ut året, da Ivar Lykke ledet den norske handelsdelegasjonen til England.

Valgordningen gjorde at Levanger ikke ble tilsluttet Nord-Trøndelag fylkes valgkrets, og Levanger Høyre ikke ble tilsluttet Nord-Trøndelag Høyre, før avskaffelsen av byvalgkretsene i 1952. Det fantes fellesforeninger for Høyre og Frisinnede Venstre, som gikk over til rene Høyre-foreninger, i de omkringliggende landkommunene Skogn, Frol og Ytterøy. Landkommunene tilhørte hele tiden Nord-Trøndelag fylkes valgkrets.

Etter krigen ble «Levanger og omegns høireforening» etablert. Ved sammenslåingen av bykommunen Levanger og landkommunene Skogn, Frol og Åsen i 1962 – senere også Ytterøy i 1964 – til storkommunen Levanger, ble også partiarbeidet samlet i Levanger Høyre. Høyre har ikke hatt ordføreren i storkommunen, men Helge Leiv Svarva, Stein Solli, Gunnar L. Myhr og Olav Norberg har vært varaordførere.

Sideorganisasjonen Levanger Høyrekvinner, tilsluttet sideorganisasjonen Høyrekvinners Landsforbund, ble dannet som Levanger og omegns høirekvinners forening i 1937 og integrert i det ordinære partiarbeidet sammen med resten av sideorganisasjonen i 1994. Levanger Unge Høyre, tilsluttet Unge Høyres Landsforbund, har med sikkerhet røtter tilbake til midt i 1930-årene. Levanger Unge Høyre ble i 2010 slått sammen med Verdal Unge Høyre til Innherred Unge Høyre.

Ledere etter 1960 

Egil Horjen 1960–1963
Reidar Strømsøe 1963–1964
Øivind Strøm 1964–1965
Roar J. Aarvik 1965–1966
Fredrik Østeraas 1966–1968
Torstein Tenmann 1968–1971
Knut Wold 1971–1972
Oddbjørn Rønning 1972–1974
Ivar Brækkan 1974–1975
Egil Lutdal 1975–1981
Aase Grethe Håland 1981–1982
Gunnar L. Myhr 1982–1990
Hallgeir Skjørstad 1990–1992

Eystein Sundal 1992–1995?
Olav Skille 1995–1997
Ivar Haarstad 1997–2001
Kjell Hjelmstad 2001–2004
Gunnar L. Myhr 2004–2005
Knut Hjelmstad 2005–2007
Einar Bangstad 2007–2009
Andreas Jenssen Hjelmstad 2009–2011
Sigvard Gilstad 2011–2012
Per Arne Godejord 2012–2013
Willy Johannesen 2013–2015
Anne Kathrine Nordhammer Solberg 2015–2018
Kim Nilssen 2018–2020.
Anne Kathrine Nordhammer Solberg 2020–2022
Andreas Jenssen Hjelmstad 2022–d.d.

Kommunestyremedlemmer 
1999–2003

2003–2007

2007–2011

2011–2015

2015–2019

2019–2023

Valghistorikk 

Høyres oppslutning ved kommunestyrevalg i Levanger siden 1934 (i bykommunen 1934–1959):

Referanser

Eksterne lenker 
 

Høyre
Politikk i Levanger